b"\n_START_ARTICLE_\nIelena V\xc3\xa4lbe\n_START_SECTION_\nBiografia\n_START_PARAGRAPH_\nVa n\xc3\xa9ixer el 20 d'abril de 1968 a la ciutat de Magadan, poblaci\xc3\xb3 situada en aquells moments a la Uni\xc3\xb3 Sovi\xc3\xa8tica i que avui en dia forma part de la Federaci\xc3\xb3 Russa._NEWLINE_Es cas\xc3\xa0 amb l'esquiador de fons estoni\xc3\xa0 Urmas V\xc3\xa4lbe, del qual en prengu\xc3\xa9 el cognom. Actualment estan divorciats.\n_START_SECTION_\nCarrera esportiva\n_START_PARAGRAPH_\nVa participar en els Jocs Ol\xc3\xadmpics d'hivern de 1992 realitzats a Albertville (Fran\xc3\xa7a) en representaci\xc3\xb3 de l'Equip Unificat, aconseguint guanyar 5 medalles: la medalla d'or en la prova de relleus 4x5 km i la medalla de plata en les proves de 5\xc2\xa0km., 15\xc2\xa0km., 30\xc2\xa0km i persecuci\xc3\xb3 5/10 quil\xc3\xb2metres. En els Jocs Ol\xc3\xadmpics d'hivern de 1994 realtizats a Lillehammer (Noruega), i en representaci\xc3\xb3 de R\xc3\xbassia, aconsegu\xc3\xad guanyar la medalla d'or en la prova de relleus 4x5 km., a m\xc3\xa9s de finalitzar sisena en els 15 i 30 quil\xc3\xb2metres. En els Jocs Ol\xc3\xadmpics d'hivern de 1998 realitzats a Nagano (Jap\xc3\xb3) aconsegu\xc3\xad novament la medalla d'or en els relleus 4x5 km., i finalitz\xc3\xa0 cinquena en els 30\xc2\xa0km i dissetena en els 15 quil\xc3\xb2metres._NEWLINE_En el Campionat del M\xc3\xb3n d'esqu\xc3\xad n\xc3\xb2rdic guany\xc3\xa0 al llarg de la seva carrera _NEWLINE_16 medalles, entre elles 14 medalles d'or en els 5, 10, 15, 30\xc2\xa0km. aix\xc3\xad com en les proves de relleus 4x5 km i de persecuci\xc3\xb3 5/10 quil\xc3\xb2metres. Aconsegu\xc3\xad guanyar cinc vegades la Copa del M\xc3\xb3n d'esqu\xc3\xad de fons (1989, 1991, 1992, 1995 i 1997), i fou segon tres vegades (1990, 1993 i 1996) i tercer una vegada (1994)."